Document ID: 31995R2594

KOMISSION ASETUS (EY) N:o 2594/95,
annettu 7 päivänä marraskuuta 1995,
yhteisön tariffikiintiön avaamisesta ja hallinnoinnista tiettyjen Bulgariasta peräisin olevien siipikarjanliha-alan tuotteiden osalta 1 päivästä heinäkuuta 31 päivään joulukuuta 1995 neuvoston asetuksen (EY) N:o 2179/95 mukaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen Eurooppa-sopimuksissa määrättyjen maataloutta koskevien myönnytysten autonomisesta ja väliaikaisesta mukauttamisesta sekä tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnoinnista vuonna 1995 annetun asetuksen (EY) N:o 3379/94 muuttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 8 päivänä elokuuta 1995 annetun neuvoston asetuksen (EY) N:o 2179/95 (1) ja erityisesti sen 7 artiklan,
sekä katsoo, että
Bulgaria on toteuttanut tai toteuttaa mahdollisimman pian Euroopan unionin osalta asetuksen (EY) N:o 2179/95 7 artiklan 5 kohdassa tarkoitetut vaikutukseltaan vastaavat toimenpiteet,
sen vuoksi olisi edellä mainitun artiklan 10 kohdan mukaan aloitettava kyseisen asetuksen 7 artiklan 5 kohdassa tarkoitettujen toimenpiteiden soveltaminen,
tämän vuoksi olisi avattava yhteisön tariffikiintiö tiettyjen siipikarjanliha-alan tuotteiden osalta 1 päivästä heinäkuuta 31 päivään joulukuuta 1995; olisi säädettävä erityisestä hallinnoinnin soveltamisesta, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Avataan Bulgariasta peräisin oleville tuotteille 1 päivän heinäkuuta ja 31 päivän joulukuuta 1995 väliseksi ajaksi liitteessä esitetty tuontia koskeva tariffikiintiö mainitussa liitteessä määrätyin edellytyksin.
2 artikla
1. Päästäkseen osalliseksi liitteessä esitetystä kiintiöstä tuojan on esitettävä tuontijäsenvaltion toimivaltaiselle viranomaiselle vapaaseen liikkeeseen luovuttamista koskeva ilmoitus, johon sisältyy tätä koskeva hakemus kyseisille tuotteille ja jonka mukana on komission asetuksen (EY) N:o 1559/94 (2) 8 artiklassa tarkoitettu todistus.
Jos kyseisen jäsenvaltion toimivaltaiset viranomaiset ottavat tämän ilmoituksen vastaan, heidän on toimitettava komissiolle kyseiset kiintiöön lukemista koskevat hakemukset kiintiöittäin eriteltyinä.
2. Kiintiöön lukemista koskeva hakemus, jossa on merkintä vapaaseen liikkeeseen luovuttamista koskevan ilmoituksen vastaanottopäivästä, on toimitettava komissiolle viipymättä.
3. Komissio myöntää luvan kiintiöön lukemiseen sen ajankohdan perusteella, jona tuontijäsenvaltion toimivaltaiset viranomaiset ovat ottaneet vapaaseen liikkeeseen luovuttamista koskevat ilmoitukset vastaan, ja siltä osin kuin käytettävissä oleva kiintiön jäännös sen mahdollistaa.
Kaikki käyttämättä jääneet kiintiöön luetut määrät on palautettava vastaavaan kiintiöön mahdollisimman pikaisesti.
Jos määrät ovat suuremmat kuin kiintiöiden määristä käytettävissä oleva jäännös, myöntäminen suoritetaan haettujen määrien mukaisessa suhteessa. Komissio ilmoittaa suoritetuista kiintiöön lukemisista jäsenvaltioille mahdollisimman pikaisesti.
4. Kunkin jäsenvaltion on taattava liitteen d kohdassa esitettyjen tuotteiden tuojille tasavertainen ja jatkuva käyttöoikeus siinä esitettyihin määriin niin kauan kuin kiintiön määrien jäännös sen mahdollistaa.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 31 päivään joulukuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä marraskuuta 1995.

Labels: 3
17
18
6